Estació de Barcelona-Sants

Barcelona-Sants (Adif) i Sants Estació (metro), per antonomàsia Sants, és un intercanviador de ferrocarril d'Adif i del metro de Barcelona situat al barri de Sants (Sants-Montjuïc) a la ciutat de Barcelona. És la principal estació ferroviària de la ciutat, on fan parada la majoria de les línies de rodalia, regionals i de llarga distància que circulen per Catalunya, connectant-la amb la resta d'Espanya i amb França. Disposa d'accessos a la plaça dels Països Catalans i la Plaça Joan Peiró. Hi circulen les línies de rodalia R1, R2, R3, R4 i RG1 connectant Barcelona amb Mataró, Granollers, Vic, Sabadell, Terrassa, Manresa, Martorell, Vilafranca i Vilanova i la Geltrú, com a nuclis de proximitat més importants. També les línies regionals R11, R13, R14, R15, R16, R17 enllaçant la ciutat amb Girona, Figueres, Cervera, Lleida, Montblanc, Valls, Reus, Tarragona i Tortosa/Ulldecona, entre d'altres, a més de serveis de mitjana distància de Renfe i Avant. Les línies de llarga distància uneixen l'estació amb Perpinyà, Montpeller, Marsella, París, Saragossa, Bilbao, Vigo, Madrid, València, Alacant i Sevilla sota les denominacions de TGV, AVE, Euromed, Alvia, Intercity, Avlo, Ouigo i Iryo. L'estació de metro antigament s'havia anomenat Roma (L5) i Roma Renfe (L3). L'empresa MZA utilitzava el terme Barna-Sants. L'any 2016 va ser l'estació d'ADIF amb més passatgers de Catalunya: 8.331.600 arribades i sortides de passatgers de trens AVE, llarga distància o Avant; 1.783.000 entrades de passatgers de trens regionals i 14.195.000 entrades de passatgers de rodalia de Barcelona. Per la seva banda, a l'estació del metro s'hi van comptabilitzar 10.113.973 entrades. Línia ADIF Línia 050 (LAV Madrid-Barcelona-Perpinyà) Línia 200 (Madrid-Barcelona) Línia 220 (Barcelona - Lleida-Almacelles) Metro de Barcelona Línia 3 (Zona Universitària - Trinitat Nova) Línia 5 (Cornellà Centre - Vall d'Hebron) Història Estació de Sants La construcció de la línia ferroviària entre Barcelona i Molins de Rei va suposar la construcció d'una primera estació el 1854 al seu pas per la població de Sants, al costat de la fàbrica de tèxtil de l'Espanya Industrial. El 1882 amb la reordenació de les línies ferroviàries cap a Barcelona es desplaça l'estació cap a l'est (a la Plaça de Sants) esdevenint l' estació terminal de la línia Barcelona-Martorell-Vilafranca-Tarragona, després de traslladar l'estació terminal del centre a la plaça de Catalunya al barri de Sants. Va ser explotada per primer cop per la Societat del Ferrocarril de Valls a Vilanova amb la línia Barcelona-Martorell-Vilafranca-Tarragona. Al llarg de la història diverses empreses es van encarregar de la gestió del recinte, entre les quals destaquen TBF i MZA. Arribada del Metro Transversal i reforma de l'estació El 1922 es va inaugurar la línia del Metro Transversal (actualment la Línia 1 del metro de Barcelona, que passava per l'estació). El 1936 es reforma l'estació situant les andanes a un nivell inferior. El 1948 s'inaugura un nou edifici d'acces a peu de carrer. Estació central de Barcelona El 15 de març del 1967 una ordre ministerial va aprovar la creació d'un nou pla d'enllaços ferroviaris a Barcelona amb el propòsit d'integrar de forma més eficaç la ciutat a la xarxa. Per aquest propòsit es va acordar la creació de la nova estació de viatgers de Sants entre altres iniciatives. Amb la inauguració la línia 5 del metro entre Coll-blanc i Diagonal el 1969, es posa en servei l'estació de metro de Sants, amb la previsió d'una connexió amb la futura estació de ferrocarril. L'any 1977 es va construir l'enllaç entre Plaça Catalunya i l'estació de Sants. Sobre l'edifici de l'estació hi ha un aparcament i un hotel. El 1979 es posava en servei la nova estació El 2007, l'estació va quedar integrada a la xarxa d'Alta Velocitat Espanyola amb la finalització de la línia Barcelona-Madrid. Al voltant del 2019 hi hagué una polèmica perquè el Col·legi d'Arquitectes de Catalunya va denunciar que una clàusula per a la licitació de les obres de "reordenació de l'estació de Sants que obligava l'empresa adjudicatària a tenir una oficina tècnica plenament operativa dins de l'àrea metropolitana de Madrid". El Tribunal Administratiu Central de Recursos Contractuals, el qual depèn del Ministeri d'Hisenda, els donà la raó i va fer que s'eliminés la clàusula exigida per ADIF. Distribució de les vies L'estació compta, després de les obres fetes entre 2003 i 2008, amb 14 vies, 6 d'ample internacional (1 a 6) i 8 d'ample ibèric. Des del 20 de febrer de 2008 funcionen totes les vies. Serveis ferroviaris Trens de Rodalia Regionals cadenciats Capçalera d'aquesta línia per a 2/3 trens diaris per sentit amb destinació o origen Maçanet-Massanes, aquesta destinació es complementa amb trens regionals cadenciats amb destinació Cervera de la Marenda o origen Portbou. Alguns trens de rodalia de la R2 Sud no efectuen parada entre Gavà i Sants, sent la següent o anterior Gavà. Aquest recorregut de l'R2 és provisional fins al 2011 fruit de les obres a Sant Andreu Comtal, per veure quins són els canvis que hi ha hagut vegeu R2 i R10. Trens Regionals Alguns regionals no efectuen parada a Vilanova i la Geltrú, sent la següent o anterior Sant Vicenç de Calders. A causa de les obres de la LAV temporalment tots els trens de les línies R13, R14, R15, R16, R17 i Ca6, finalitzen el seu recorregut a l'Estació de França. Trens de Llarga Distància Futurs serveis ferroviàris Estació de Metro de Barcelona Línia 3 Zona Universitària - Trinitat Nova Línia 5 Cornellà Centre - Vall d'Hebron A Sants-Estació (denominada així a Metro) hi conflueixen les línies 3 i 5 del Metro de Barcelona. S'hi pot accedir des de la mateixa terminal ferroviària o bé a través de l'accés del carrer Numància. Oferta de serveis d'autobús Autobús urbà TMB Autobús interurbà Línia A1 (Aerobús) Línia CJ (Ciutat de la Justícia) Obres Després de l'arribada de L'AVE a l'estació de Sants, les obres necessàries per reformar l'estació i l'entorn d'aquesta no han arribat. En diverses ocasions el govern espanyol s'ha compromès a invertir a través de Foment, però aquests diners no han arribat i la situació de l'estació més important de Barcelona impacienta a viatgers i veïns. Les darreres notícies que ha donat foment van més encaminades a acabar les obres de l'altra estació, la Sagrera, que ha finalitzat les que hi ha al districte de Sants. Referències Vegeu també Línies de regionals a Catalunya Línies de Llarga Distància a Catalunya Llista d'estacions d'Adif a Catalunya Xarxa ferroviària de Catalunya Notícies L'Organització de Consumidors i Usuaris de Catalunya exigeix millores en el servei de rodalies de RENFE Arxivat 2007-10-12 a Wayback Machine., maig del 2005 El Congrés aprova una moció de CiU que obliga a Renfe a millorar el servei de rodalies, 29 de novembre del 2005. Unes obres a l'estació de Sants causaran restriccions nocturnes a cinc línies durant tres mesos, 2 d'abril del 2007.